ฝึกร่วม คอบร้าโกลด์ 2020 ที่สระแก้ว เรียนรู้การ กู้ทำลายสนามทุ่นระเบิด
การฝึกร่วมผสมคอบร้าโกลด์ 2020 ที่สระแก้ว ทหารไทยและสหรัฐฯ ร่วมฝึกในภารกิจ การกวาดล้างสนามทุ่นระเบิดและการทำลาย เพื่อเรียนรู้ให้เกิดความชำนาญ ในการเก็บกู้ระเบิดที่ยังไม่ระเบิดเมื่อวันที่ 3 มี.ค.63 พล.อ.ปริพัฒน์ ผลาสินธุ์ รองเสนาธิการทหารและผู้แทนผู้บัญชาการทหารสูงสุด เดินทางมาตรวจเยี่ยมการฝึกร่วมผสมคอบร้าโกลด์ 2020 เรื่องการกวาดล้างสนามทุ่นระเบิดและการทำลาย (Cobra Gold 2020 : Landmine Disposal Exercise) ณ สนามฝึกทางยุทธวิธี บ้านภักดีแผ่นดิน อำเภอวัฒนานคร จังหวัดสระแก้ว พร้อมด้วย นายวรพันธุ์ สุวัณณุสส์ ผู้ว่าราชการจังหวัดสระแก้ว ทหารสหรัฐอเมริกา คณะทูตประเทศที่ได้ให้การสนับสนุนการปฏิบัติการทุ่นระเบิดเพื่อมนุษยธรรมของประเทศไทย ผู้ช่วยทูตฝ่ายทหารต่างประเทศ ภาคประชาสังคมด้านการปฏิบัติการทุ่นระเบิดเพื่อมนุษยธรรม และผู้แทนหน่วยราชการต่าง ๆ เข้าร่วมรับชมการฝึกด้วยโดยมีการจัดกำลังพลเข้ารับการฝึก รวม 85 นาย แบ่งเป็น ผู้รับการฝึกฝ่ายไทย จำนวน 36 นาย จัดกำลังพล 15 นาย ส่วนควบคุม 4 นาย รวม 19 นาย ฝ่ายสหรัฐฯ จัดกำลังพล 13 นาย จนท.เสนารักษ์ 3 นาย รวม 16 นาย และส่วนสนับสนุนการฝึกอีก จำนวน 49 นายสำหรับทุ่นระเบิดที่นำมาฝึกการทำลายในครั้งนี้ ประกอบด้วย ทุ่นระเบิดดักรถถัง 21 ทุ่น ทุ่นระเบิดสังหารบุคคล 1764 ทุ่น และสรรพาวุธระเบิดที่ยังไม่ระเบิด 272 รายการ ส่วนหนึ่งมาจากการเก็บกู้ของหน่วยปฏิบัติการทุ่นระเบิดด้านมนุษยธรรมที่ 1 (นปท.1) ในพื้นที่ อำเภอตาพระยา จังหวัดสระแก้ว ในห้วงเดือนตุลาคม 2562 ถึง มกราคม 2563 และที่กองกำกับการตำรวจตระเวนชายแดนที่ 12 (กก.ตชด.12) ที่ดำเนินการเก็บกู้ระหว่างการปฏิบัติงานด้วย นอกจากนั้น ฝ่ายสหรัฐสนับสนุนวัตถุระเบิดที่ใช้ในการทำลาย ประกอบด้วย ระเบิด C4 ขนาด 1.25 ปอนด์ M757 จำนวน 50 แท่ง เชื้อปะทุไฟฟ้า M130 จำนวน 50 ดอก เชื้อปะทุชนวน M 131 จำนวน 80 ดอก ชนวนฝักแคเวลา M 670 จำนวน 500 ฟุต เครื่องจุดชนวนฝักแคเวลา MN 08 จำนวน 50 เครื่อง ลูกระเบิดเพลิง (ชนิดขว้าง) G 900 จำนวน 32 ลูก ดินระเบิดแบบแผ่น M980 จำนวน 38 ฟุต ชนวนฝักแคระเบิด M456 จำนวน 2000 ฟุตอย่างไรก็ตาม ทางการไทยและสหรัฐคาดว่า ผลที่ได้รับจากการฝึกดังกล่าว ผู้เข้ารับการฝึกทั้งไทยและสหรัฐอเมริกา จะได้แลกเปลี่ยนเรียนรู้วิธีการดำเนินงาน ด้านการกวาดล้างสนามทุ่นระเบิดและการทำลาย และเพิ่มประสบการณ์จากการปฏิบัติในสถานการณ์จริงในการทำลายทุ่นระเบิดและสรรพาวุธระเบิดที่ยังไม่ระเบิด Unexploded Ordnance (UXO) ที่เก็บกู้แล้ว รวมทั้งเป็นการสนับสนุนการปฏิบัติการทุ่นระเบิดเพื่อมนุษยธรรมของประเทศไทย ให้สามารถปฏิบัติตามแผนปฏิบัติการ 5 ปี เพื่อให้ประชาชนมีความปลอดภัยจากทุ่นระเบิด สามารถนำพื้นที่ไปใช้ประโยชน์ในการประกอบอาชีพ ส่วนราชการต่าง ๆ สามารถนำพื้นที่ไปพัฒนาด้านเศรษฐกิจ การท่องเที่ยว และยืนยันเจตนารมณ์ของประเทศไทยในฐานะรัฐภาคีอนุสัญญาห้ามทุ่นระเบิดสังหารบุคคล ซึ่งจะทำให้ประเทศไทยปราศจากทุ่นระเบิดฯ ภายในปีพ.ศ.2566 ต่อไป.
การฝึกร่วมผสมคอบร้าโกลด์ 2020 ที่สระแก้ว ทหารไทยและสหรัฐฯ ร่วมฝึกในภารกิจ การกวาดล้างสนามทุ่นระเบิดและการทำลาย เพื่อเรียนรู้ให้เกิดความชำนาญ ในการเก็บกู้ระเบิดที่ยังไม่ระเบิด 
ฝึกร่วมผสม,คอบร้าโกลด์ 2020,กวาดล้างสนามทุ่นระเบิด,การทำลายทุ่นระเบิด,เก็บกู้ทุ่นระเบิด,สระแก้ว,บ้านภักดีแผ่นดิน,ข่าวทั่วไป